อยากทราบว่าการยิงเลเซอร์ที่แก้จอตาฉีกขาด มีข้อเสียอะบ้างครับ จะสามารถทำให้เราเป็นต้อกระจกได้มั้ยครับ เพราะข้างที่ยิงเลเซอร์ มองเห็นเป็นสีน้ำตาลอ่อนๆ เห็นบางครั้ง ปล.ผมอายุ21ครับ
สวัสดีค่ะงานการยิงเลเซอร์เพื่อแก้จอตาที่ฉีกขาดนั้นเป็นฉายเลเซอร์ไปรอบรอยฉีกหรือรูรั่ว เพื่อสมานให้เป็นขอบติดแน่นกับผนังด้านหลังภายในลูกตา ทำให้น้ำในน้ำวุ้นลูกตาไม่สามารถซึมผ่านเข้าไปเซาะจอประสาทตาให้หลุดลอกได้ และภายหลังการรักษาผู้ป่วยสามารถกลับบ้านได้โดยทันที โดยไม่ต้องพักรักษาตัวที่โรงพยาบาลข้อเสียของการทำเลเซอร์ชนิดนี้ หรืออาจหมายถึงผลข้างเคียงที่เกิดขึ้นได้เช่น อาการรู้สึกระคายเคืองทั้งขณะทำและหลังทำเล็กน้อย ซึ่งถือว่าน้อยและเป็นวิธีการที่ปลอดภัยการทำเลเซอร์ประเภทนี้ไม่น่าจะเป็นปัจจัยทำให้เกิดภาวะต้อกระจกตามมาได้โดยตรง ถ้าหลังทำเลเซอร์มา การมองเห็นผิดปกติ อาจจะเกิดจากตัวโรคที่เป็นอยู่ตอนแรกได้มากกว่า โดยควรกลับไปพบจักษุแพทย์เพื่อตรวจประเมินเพิ่มเติมอีกครั้งค่ะ